cyanic-selkie/wikianc huggingface dataset:
மயோனெய்சு
வரலாறு
ஆக்சுபோர்டு ஆங்கில அகரமுதலி "மயோனெய்சு" (mayonnaise) என்ற சொல் ஆங்கிலத்தில் 1815 ஆம் ஆண்டு பயன்பாட்டுக்கு வந்ததாகப் பதிவு செய்துள்ளது. லரூசு கசுட்ரொனிமி (Larousse Gastronomique) என்பவர், முட்டை மஞ்சட் கருவைக் குறிக்கும் மிகப் பழைய பிரெஞ்சு மொழிச் சொல்லான மோயு (moyeu) என்பதில் இருந்து பெறப்பட்ட மோயுனெய்சு (moyeunaise) என்பதன் திரிபு என்கிறார். மயென்னேயின் டியூக்கான சார்லசு டி லோரைன் என்பவர் ஆர்க்கெசுச் சண்டையில் தோல்வியைத் தழுவு முன்னர், தனது கோழி இறைச்சி உணவை குளிர் சுவைச்சாறுடன் உண்பதற்கு நேரம் எடுத்துக்கொண்டார் என்று சொல்லப்படுகிறது. இதனாலேயே இதைத் தழுவியே குறித்த சுவைச்சாற்றுக்கு மயென்னெய்சு (mayennaise) என்னும் பெயர் வந்திருக்கலாம் என்ற கருத்தும் உண்டு.
மயோனெய்சு தோன்றியதாகப் பொதுவாகக் கருதப்படும் ஒரு இடம் இசுப்பெயினின் மெனோர்க்காவில் உள்ள மகோன் என்னும் இடமாகும். 1756 இல் நகரத்தின் துறைமுகத்தில் ஆர்மன்ட் டி விக்னரட் டு பிளெசிசு பிரித்தானியரைத் தோற்கடித்த பின்னர் மயோனெய்சு பிரான்சுக்கு எடுத்துச் செல்லப்பட்டது. இந்தக் கருத்தின்படி, இச்சுவைச்சாறு முன்னர் சல்சா மகோனெசா என்னும் இசுப்பானிய மொழிப் பெயரால் அறியப்பட்டது. இன்றும் இப்பெயர் மயோனெசா, மவோனெசா (பின்னர் மயோனெசா) ஆகிய பெயர்களுடன் சேர்த்து வழங்கி வருகிறது. பிரெஞ்சு உணவுகளில் மயோனெய்சு பிரபலமான பின்னர் இச்சொல் ஆங்கிலத்தில் அறிமுகமானது.
தயாரிப்பு
தற்கால மயோனெய்சை முள்ளுக் கரண்டி அல்லது வேறு கருவிகளைப் பயன்படுத்திக் கையால் அடிப்பதன் மூலம் அல்லது மின்சாரக் கலக்கி போன்றவற்றைப் பயன்படுத்துவது மூலமோ தயாரிக்க முடியும். முட்டை மஞ்சட் கருவுக்கு மெதுவாக எண்ணெயை ஊற்றி விரைவாக அடித்து எண்ணெயைப் பரவச் செய்வதன் மூலம் தாயாரிக்கப்படுகின்றது. எண்ணெயும், முட்டைக் கருவில் உள்ள நீரும் பால்மத்துக்கு அடிப்படையாக அமைகின்றன. முட்டைக் கருவில் உள்ள புரதமும், லெசித்தினும் பால்மமாக்கிகளாகத் தொழிற்படுகின்றன.
மேற்கோள்கள்
பகுப்பு:உணவுப் பொருட்கள்
ஜவ்ஹர் (சிற்றிதழ்)
ஜவ்ஹர் பர்மாவிலிருந்து வெளிவந்த ஓர் உருதுமொழி நாளிதழாகும்.
உள்ளடக்கம்
ஒரு நாளிதழ் என்றடிப்படையில் பர்மிய செய்திகளுக்கும், செய்தி விமர்சனங்களுக்கும் முக்கியத்துவம் கொடுத்திருந்தது.
பகுப்பு:பர்மியத் தமிழ் இதழ்கள்
கருவேப்பிலங்குறிச்சி ஊராட்சி
கருவேப்பிலங்குறிச்சி ஊராட்சி (Karuvepilankurichi Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3244 ஆகும். இவர்களில் பெண்கள் 1614 பேரும் ஆண்கள் 1630 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
போர் குற்றம்
போர் குற்றம் எனப்படுவது போர் விதிமுறை அல்லது அனைத்துலக மனிதாபிமானச் சட்டத்திற்கு முரணாக செயற்படுவதாகும். அவ்வாறான சில விதிமுறை மீறல்களில் கொலை, வலிந்து கவரப்பட்ட நிலப்பரப்பில் குடியிருக்கும் அப்பாவி குடிமக்களை சரிவர நடத்தாதல் மற்றும் அவர்களை வதை முகாம்களுக்கு குடியேற்றல், போர்ப் பிணையாளர்களை கொலை செய்தல் அல்லது சரிவர நடத்தாதல், பிணையாளர்களைக் கொல்லுதல், இராணுவ அல்லது குடிசார் தேவை ஏதும் இல்லாத நிலையில் ஏதேனும் அழிவுகள் மற்றும் நகர்ப்புறங்களையோ அல்லது நாட்டுப்புறங்களையோ அழித்தல் என்பனவும் உள்ளடங்கும்.
thumb|சோவியத் போர்க்கைதிகள் செருமனியரால் கொலை செய்யப்பட்டுள்ளனர். 3.3 மில்லியன் சோவியத் போர்க்கைதிகள் நாசிகளினால் கொல்லப்பட்டனர். மேலும் நாட்டிற்குள்ளும், அனைத்துலக ரீதியிலும் ஆயுதப் போராட்டங்கள் தொடர்பான அனைத்துலகச் சட்டங்கள் எனலாம். இவ்விதிகளின் படி சில மீறல்கள் மிகவும் பாரதூரமானவை. அப்படி மீறுபவர்கள் உள்ளுரிலும், அனைத்துலக மட்டத்திலும் அக்குற்றங்களுக்கு அவர்களே பொறுப்பாகின்றனர். போரில் ஈடுபடாதவர்கள் அல்லது போரில் தொடர்ந்தும் ஈடுபடாதவர்களைப் பாதுகாப்பதற்காக இவை இயற்றப்பட்டன.
விமானத் தாக்குதல்
ஓர் அரசு தனது சொந்த மக்கள் மீதே விமானக் குண்டுத் தாக்குதல்கள் நடாத்தினால் அது சர்வதேச போர்க் குற்றமாகும் என பராக் ஒபாமா அறிவித்தார். அதாவது எந்தவொரு நாடும் தனது சொந்த நாட்டு மக்களின் மீதே போர் விமானத்தை பயன்படுத்துதல் போர்க்குற்றம் என்ற செய்தியை கோடிட்டு காட்டியுள்ளார். பிரிட்டன் படைத்துறை அமைச்சரும் இதனை வலியுறுத்தினார்.
மேற்கோள்கள்
பகுப்பு:குற்றங்கள் பகுப்பு:மனித உரிமை மீறல்கள்
கோஹினூர் ஏசியானா ஹோட்டல்
கோஹினூர் ஏசியான ஹோட்டல் ஒரு ஐந்து நட்சத்திர மதிப்பு கொண்ட ஹோட்டல் ஆகும். இது இந்தியாவின், தமிழ்நாட்டின், செம்மென்சேரியில் உள்ள, பழைய மகாபலிபுரம் சாலையில் அமைந்துள்ளது.
வரலாறு
ஏசியானா ஹோட்டல்ஸ் பிரைவேட் லிமிடெட் எனும் தனியார் நிறுவனத்தினால் இந்த ஹோட்டல் கட்டப்பட்டது. இதன் மொத்த முதலீடு ஆயிரம் மில்லியன் ஆகும். இந்த ஹோட்டல் முதன்முதலாக 2007 ஆம் ஆண்டு அக்டோபர் மாதம் திறக்கப்பட்டது. ஆரம்பத்தில் 114 அறைகளை மட்டுமே கொண்டு இயங்கிவந்த இந்த ஹோட்டல், 2012 ஆம் ஆண்டில் அதிகப்படியான அறைகளை ஹோட்டலுடன் இணைத்தது. இதன் மூலம் அவ்வாண்டிலேயே 178 அறைகளைக் கொண்ட ஹோட்டலாக உருவானது.
இருப்பிடம்
தகவல் தொழில்நுட்ப நிறுவனங்களின் இதயமாக அமைந்துள்ள செம்மென்சேரியில், பழைய மகாபலிபுரம் சாலையில் இந்த ஹோட்டல் அமைந்துள்ளது. முதலைப் பூங்கா, மாமல்லபுரம் (தோராயமாக 17 கிலோ மீட்டர்), மெரினா கடற்கரை (தோராயமாக 27 கிலோ மீட்டர்), கபாலீஸ்வரர் கோவில், மயிலாப்பூர் (தோராயமாக 25 கிலோ மீட்டர்) போன்றவை அருகிலுள்ள காண்பதற்குரிய இடங்கள் ஆகும். மேலும் பெரும் நிறுவனங்களான அசென்ட்சர் (தோராயமாக 6 கிலோ மீட்டர்), அசென்டாஸ் (தோராயமாக 15 கிலோ மீட்டர்) மற்றும் கோக்னிஸன்ட் (தோராயமாக 9 கிலோ மீட்டர்) போன்றவை இந்த ஹோட்டலுக்கு அருகில் அமைந்துள்ளன.
கோஹினூர் ஏசியானா ஹோட்டலில் இருந்து விமான நிலையம் தோராயமாக 27 கிலோ மீட்டர் தொலைவிலும், மத்திய ரயில் நிலையம் தோராயமாக 30 கிலோ மீட்டர் தொலைவிலும் அமைந்துள்ளது.
ஹோட்டல்
கோஹினூர் ஏசியானா ஹோட்டல் சுமார் 2.25 ஏக்கர் நிலப்பரப்பில் கட்டப்பட்டுள்ளது. ஹோட்டலில் உணவு மற்றும் குளிர்பானத்திற்காக ஐந்து இடங்கள் உள்ளன. இதில் 24 மணி நேர காஃபி வழங்கும் பைட்ஸ் எனப்படும் நிலையமும் அடங்கும். ஹோட்டலில் தாய் ஸ்பா மற்றும் உடற்பயிற்சி மையமும், செட்டிநாடு பாணியில் அமைந்த 14 மீட்டர் அளவுகொண்ட நீச்சல் குளமும் (1800 சதுர அடி பரப்பளவு) உள்ளது. ஒரே நேரத்தில் 2500 மக்களுக்கு இருப்பிடம் அளிக்கும் வகையில் 27,000 சதுர அடி பரப்பளவு கொண்ட மாநாட்டு மற்றும் விருந்தளிக்கும் அறை உள்ளது. இதில் நடனமாடும் அறையான பால்ரூம் (5,250 சதுர அடி பரப்பளவு) அடங்கும்.
அடிப்படை வசதிகள்
கம்பியில்லா இணையச் சேவை, குளிரூட்டப்பட்ட அறை, உணவகம், பார், காஃபி, அறைச் சேவை, இணையம், வணிக மையம், நீச்சல் குளம் மற்றும் உடற்பயிற்சி செய்யும் இடம் போன்றவை இங்கு அளிக்கப்படும் அடிப்படை வசதிகள் ஆகும்.
அடிப்படை அறை வசதிகள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
உணவு மற்றும் குடிபானங்கள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
வணிகச் சேவைகள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
இதர வசதிகள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
மறு உருவாக்கம்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
பயணச் சேவைகள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
தனிப்பட்ட சேவைகள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
ஹோட்டல் வசதிகள்
குளிரூட்டப்பட்ட அறை, உயர்தூக்கி, மாற்றுத் திறனாளிகளுக்கான வசதிகள், புகை பிடிக்கக் கூடாத அறைகள், விரைவாக உள்நுழைதல் மற்றும் விரைவாக வெளியேறுதல், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
விருதுகள்
செப்டம்பர் 2008 இல், சென்னையில் நடைபெற்ற ‘கல்லெனெரி சேலஞ்ச் அண்ட் எக்ஸிபிஷன் 2008’ நிகழ்ச்சியில் சிறந்த ஹோட்டலுக்கான விருதினை கோஹினூர் ஏசியானா ஹோட்டல் பெற்றது. இந்த விருது இந்திய சமையற் சங்கத்தின் கூட்டமைப்பினால் வழங்கப்பட்டது.
குறிப்புகள்
பகுப்பு:இந்திய உணவு விடுதிகள்
வாடி, மகாராட்டிரம்
வாடி (Wadi) என்பது இந்திய மாநிலமான மகாராட்டிராவின் நாக்பூர் மாவட்டத்திலுள்ள ஒரு பெரிய கிராமமும் நகராட்சி அமைப்புமாகும். இது தேசிய நெடுஞ்சாலை எண்-53, தேசிய நெடுஞ்சாலை எண்-353I மற்றும் தேசிய நெடுஞ்சாலை எண்-353J ஆகியவற்றுடன் இணைக்கப்பட்டுள்ளது.
புள்ளிவிவரங்கள்
2011 இந்திய மக்கள் தொகைக் கணக்கெடுப்பின்படி, வாடியின் மக்கள் தொகை 40,147 ஆகும். ஆண்கள் 53% மற்றும் பெண்கள் 47% ஆக இருக்கின்றனர். வாடியின் சராசரி கல்வியறிவு விகிதம் 78% ஆகும். இது தேசிய சராசரியான 59.5% ஐ விட அதிகமாகும்: ஆண் கல்வியறிவு 82%, பெண் கல்வியறிவு 74%. வாடியில், மக்கள் தொகையில் 14% 6 வயதுக்குட்பட்டவர்கள்.
இதர வசதிகள்
கிடங்குகள் வாடியில் பொதுவான இடமாகும். எண் 53 ஒரு (ஆசிய நெடுஞ்சாலை 46) வாடி வழியாக பயணிக்கிறது.
குறிப்புகள்
பகுப்பு:Coordinates on Wikidata பகுப்பு:மகாராட்டிர மாநிலத்திலுள்ள ஊர்களும் நகரங்களும்
பட்டாம்பூச்சி (திரைப்படம்)
பட்டாம்பூச்சி (Pattampoochi) 1975 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். பிரகாசம் இயக்கத்தில் வெளிவந்த இத்திரைப்படத்தில் கமல்ஹாசன், ஜெயசித்ரா மற்றும் பலரும் நடித்துள்ளனர். இந்த திரைப்படம் தெலுங்கு மொழியில் பிரேம லீலலு எனும் பெயரில் மொழி மாற்றம் செய்யப்பட்டு 11 டிசம்பர் 1976 அன்று ஆந்திரா மாநிலத்தில் வெளியானது.
தயாரிப்பு
குழந்தை நட்சத்திரமாக நடித்து பல படங்களில் துணை கதாபாத்திரத்தில் நடித்த கமல்ஹாசன் 1974 ஆம் ஆண்டில் 'கன்னியாகுமரி' என்ற மலையாள படத்தில் கதாநாயகனாக அறிமுகமானார். தமிழில் ஆர். சி. சக்தி இயக்கத்தில் 'உணர்ச்சிகள்' படத்தில் முதன்மை கதாநாயகனாக ஒப்பந்தமானார். இந்தியத் திரைப்படத் தணிக்கை குழு பிரச்சனையால் அப்படம் வெளியாக தாமதமானது. இதனால், ஏ. எஸ். பிரகாசம் இயக்கத்தில் 1975 பிப்ரவரி 21ல் வெளியான 'பட்டாம்பூச்சி' தான் கதாநாயகனாக வெளிவந்த கமலின் முதல் தமிழ் படம் என அறியப்படுகிறது.
பாடல்கள்
பி. ஸ்ரீநிவாசன் அவர்களால் பாடல் இசை இயற்றப்பட்டது.
வெளி இணைப்புகள்
பகுப்பு:1975 தமிழ்த் திரைப்படங்கள்‎ பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:செந்தாமரை நடித்த திரைப்படங்கள்
இராகவநாயுடுகுப்பம் ஊராட்சி
இராகவநாயுடுகுப்பம் ஊராட்சி (Ragavanaidukuppam Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர்.கே. பேட்டை ஊராட்சி ஒன்றியத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1361 ஆகும். இவர்களில் பெண்கள் 671 பேரும் ஆண்கள் 690 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உவர்விரும்பி
உவர்விரும்பிகள் அல்லது உப்பு விரும்பிகள் (halophiles) என்பது ஒரு உச்சவிரும்பியாகும். உவர்விரும்பிகள் என்பவை தங்கள் வாழிடச் சூழலில் உப்பு இல்லாமல் வாழ இயலாத உயிரினங்கள் ஆகும். பெரும்பாலான உப்பு விரும்பிகள் ஆர்க்கியா தொகுதியினங்களாகும். எனினும் சில பாக்டீரியங்களும் உப்பு விரும்பிகளாக உள்ளன.
உப்பு விரும்பிகளும் உப்பு சகிப்பிகளும் ஒன்றல்ல. உப்பு விரும்பிகளுக்கு உப்பின்றி வாழ்வில்லை. உப்பு சகிப்பிகளுக்கு உப்பிருந்தாலும் வாழ்வுண்டு. இல்லாது போனாலும் வாழ்வுண்டு.
உசாத்துணை
பகுப்பு:நுண்ணுயிர்கள்
போவியால்ட்டு ஆல்டிகைடு தொகுப்பு
போவியால்ட்டு ஆல்டிகைடு தொகுப்பு (Bouveault aldehyde synthesis) என்பது முதல்நிலை ஆல்கைல் ஆலைடுகளை ஒரு-குடுவை வேதி வினை முறையின் வழியாக, ஒரு கார்பன் நீளம் கொண்ட ஆல்டிகைடுகளாகத் தொகுக்கும் வினையாகும்.
வழிமுறை
இதன் முதலாவது படிநிலையில் கிரிக்னார்டு கரணி உண்டாக்கப்படுகிறது. மேலும், இருமுறை பதிலீடு செய்யப்பட்ட N,N- பார்மமைடு சேர்க்கும்போது அரையமினால் தோன்றுகிறது. இதை எளிதாக நீராற்பகுப்புக்கு உட்படுத்தி தேவையான ஆல்டிகைடு பெறலாம்.
இவற்றையும் காண்க
பகுப்பு:கூட்டு வினைகள் பகுப்பு:கரிம-கரிமப் பிணைப்பு உருவாகும் வினைகள் பகுப்பு:பார்மைலேற்ற வினைகள் பகுப்பு:பெயர் வினைகள்
அலெக்சான்டர் பார்
அலெக்சான்டர் பார் (Alexander Barr, பிறப்பு: திசம்பர் 4 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு ஏ-தர துடுப்பாட்டப் போட்டிகளில் கலந்து கொண்டுள்ளார். 1998-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
அலெக்சான்டர் பார் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள்
பெரியபொத்தேரி ஊராட்சி
பெரியபொத்தேரி ஊராட்சி (Periyapotheri Gram Panchayat), தமிழ்நாட்டின் செங்கல்பட்டு மாவட்டத்தில் உள்ள காட்டாங்கொளத்தூர் வட்டாரத்தில் அமைந்துள்ளது. இந்த ஊராட்சி, செங்கல்பட்டு மற்றும் திருப்போரூர் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1077 ஆகும். இவர்களில் பெண்கள் 537 பேரும் ஆண்கள் 540 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:செங்கல்பட்டு மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிணந்தின்னிக் கழுகு
பிணந்தின்னிக் கழுகு அல்லது எருவை அல்லது மாடுபிடுங்கி (Vulture) என்பது இரு வகை குழுக்களைச் சேர்ந்த குவிபரிணாம தோட்டி விலங்குப் பறவைகளாகும். அவை கலிபோர்னியாவில் நன்கு அறியப்பட்ட புதிய உலக பிணந்தின்னிக் கழுகுகள் மற்றும் ஆப்பிரிக்கா சமவெளிகளில் இறந்த விலங்குகளிடையே காணப்படும் பழைய உலக பிணந்தின்னிக் கழுகுகள் என்பனவாகும்.
தமிழகத்தில் இவற்றின் நிலை
பிணந்தின்னிக் கழுகுகள் சங்கத் தமிழ் நூல்கள் பாறு என்று குறிப்பிடுகின்றன. ஒரு காலத்தில் தமிழகம் எங்கும் பரவி இருந்த இவை சென்னையில் 1950 களில் காகத்தின் எண்ணிக்கையைவிட மிகுதியான எண்ணிக்கையில் இருந்தன. சென்னைக்கு அருகில் உள்ள திருக்கழுக்குன்றம் கோயிலுக்கு ஒரு சோடி பாறுக் கழுகு 20 ஆண்டுகளுக்கு முன்புவரை தினசரி வந்து இரை எடுத்துச் சென்றிருக்கிறன. ஆனால், இப்போது வருவதில்லை. இந்த பாறு தற்போது நீலகிரியையும் அதைச்சுற்றிய பகுதிகளிலுமே எஞ்சியுள்ளது. இப்பறவைகளின் அழிவுக்கு அடிப்படைக் காரணம் டைக்ளோஃபினாக் எனப்படும் வலிநிவாரணி. மூட்டுவலி, தசைவலிகளுக்கு வெளியில் தடவும் மருந்தாக இப்போதும் இதை நாம் பயன்படுத்திக்கொண்டுதான் இருக்கிறோம். இந்த மருந்து கால்நடைகளுக்கு ஊசி மூலம் செலுத்தப்படுகிறது. தொடர்ச்சியாக வலிநிவாரணி செலுத்தப்பட்ட கால்நடை இறக்கும்போது, அவற்றின் உடலெங்கும் இந்த வலிநிவாரணி எச்சமாகத் தேங்கிக் கிடக்கிறது இதை உண்ணும் பாறுக்கள் இறக்கின்றன. கால்நடைகளுக்கான டைக்ளோஃபினாக் இப்போது தடை செய்யப்பட்டுவிட்டாலும், அது பற்றி போதிய விழிப்புணர்வு இல்லாத நிலை நிலவுகிறது.
வெளியிணைப்புக்கள்
பகுப்பு:பிணந்தின்னிக் கழுகுகள் பகுப்பு:கொன்றுண்ணிப் பறவைகள்
வடுகப்பட்டி ஊராட்சி (திருச்சிராப்பள்ளி)
வடுகப்பட்டி ஊராட்சி, தமிழ்நாட்டின் திருச்சிராப்பள்ளி மாவட்டத்தில் உள்ள மணப்பாறை வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 835 ஆகும். இவர்களில் பெண்கள் 410 பேரும் ஆண்கள் 425 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சபிதா இந்திர ரெட்டி
பட்லோல்லா சபிதா இந்திர ரெட்டி (Sabitha Indra Reddy) ஓர் இந்திய அரசியல்வாதி ஆவார். இவர் தற்போதைய தெலங்காணாவில் கல்வி அமைச்சராக உள்ளார். இவர் மகேஸ்வரம் தொகுதி சட்டமன்ற உறுப்பினராக தேர்ந்தெடுக்கப்பட்டுள்ளார். இவர் 2019ஆம் ஆண்டு தெலுங்கானா ராஷ்டிர சமிதி கட்சியில் சேர்ந்தார். மறைந்த ஆந்திர முதல்வர் ஒய். எஸ். ராஜசேகர ரெட்டி பதவி வகித்த துறையானது இவருக்கு ஒதுக்கப்பட்டது. இவர் தெலங்காண அரசின் முதல் பெண் அமைச்சராவார்.
தனிப்பட்ட வாழ்க்கை
சபிதா மே 5, 1963 அன்று தந்தூரில் ஜி. மஹிபால் ரெட்டிக்கு மகளாகப் பிறந்தார். இளங்கலை அறிவியல் வரை தனது கல்வியை முடித்த இவர், செவெல்லா சட்டமன்றத் தொகுதியிலிருந்து இரண்டு முறை ஆந்திராவின் சட்டமன்ற உறுப்பினராகவும் இருந்துள்ளார்.
என். டி. ராமராவ் அமைச்சரவையில் உள்துறை அமைச்சராக இருந்த பி. இந்திர ரெட்டியை (1954-2000) இவர் திருமணம் செய்து கொண்டார். இந்தம்பதியருக்கு மூன்று மகன்கள் உள்ளனர். இந்திர ரெட்டி தெலுங்கானாவில் மிகவும் பிரபலமான தலைவர். சாலை விபத்தில் தனது கணவர் இறந்த பின் சபிதா அரசியலில் இறங்க வேண்டியிருந்தது.
மேற்கோள்கள்
பகுப்பு: வாழும் நபர்கள் பகுப்பு: தெலுங்கானா அரசியல்வாதிகள் பகுப்பு:1963 பிறப்புகள் பகுப்பு:இருபதாம் நூற்றாண்டு இந்திய அரசியல்வாதிகள்
போண்டா மொழி
போண்டா மொழி அல்லது போண்டோ மொழி அல்லது ரேமோ மொழி என்று அழைக்கப்படும் மொழி ஏறத்தாழ 5000 (ஐயாயிரம்) மக்களாக இருக்கும் போண்டா என்னும் இந்தியப் பழங்குடி மக்களின் மொழியாகும். இவர்கள் இந்தியாவில் ஒரிசா மாநிலத்தின் தென் மேற்குப் பகுதியில் வாழ்கிறார்கள்.
மொழியின வகைப்பாடு
போண்டா மொழி, ஆசுத்திரேலிய-ஆசிய மொழிக் குடும்பத்தில் உள்ள முண்டா மொழிக் கிளைக்குடும்பத்தின் தென்கிளையைச் சேர்ந்த மொழி. போண்டா மொழி குத்தோப் மொழிக்கு (Gutob language) நெருக்கமான மொழி.
அடிக்குறிப்புகளும் மேற்கோள்களும்
பகுப்பு:முண்டா மொழிகள் பகுப்பு:இந்திய மொழிகள்
துபாய் பன்னாட்டு வானூர்தி நிலையம்
துபாயின் குடிசார் வானூர்திப் பயணத் துறையினால் இயக்கப்பட்டு வரும் இவ் வானூர்தி நிலையம், துபாய் அமீரகத்தின் பன்னாட்டு வானூர்தி நிறுவனங்களான "எமிரேட்ஸ் எயர்லைன்", "எமிரேட்ஸ் ஸ்கைகார்கோ", "ஃபிளைதுபாய்" போன்றவற்றின் இருப்பிடமாகவும் உள்ளது. அத்துடன் குவைத்திலிருந்து இயங்கும் "ஜசீரா எயர்வேய்ஸ்", "வத்தனியா எயர்வேய்ஸ்" போன்றவற்றின் துணை மையமாகவும் உள்ளது. "டால்ஃபின் எயர்", ""ஃபால்க்கன் எக்ஸ்பிரஸ் கார்கோ எயர்லைன்ஸ்", "அரியா எயர்" ஆகிய சிறிய விமான நிறுவனங்களும் இதனைத் தமது முதன்மையிடமாகக் கொண்டு இயங்குகின்றன. இவ் வானூர்தி நிலையத்தைத் துணை மையமாகக் கொண்ட பிற வானூர்தி நிறுவனங்களுள், "ராயல் ஜோர்தானியன்", "பிரிட்டிஷ் கல்ஃப் இண்டர் நஷனல் எயர்லைன்ஸ்", "ஈரான் அசெமான் எயர்லைன்ஸ்", "எயர்புளூ", "ஈரான் எயர்", "ஆப்பிரிக்கன் எக்ஸ்பிரஸ் எயர்வேய்ஸ்" என்பனவும் அடங்கும். "சிங்கப்பூர் எயர்லைன்ஸ்", "யெமேனியா", "பிமான் பங்ளாதேஷ் எயர்லைன்ஸ்", "எயர் இந்தியா", "பாகிஸ்தான் இண்டர்நஷனல் எயர்லைன்ஸ்", "ஜுப்பா எயர்வேய்ஸ்" என்பவற்றை உள்ளடக்கிய பல நிறுவனங்கள் துபாயை இலக்கு நகரமாகக் கொண்டு இயங்குகின்றன. 2008 ஜூன் 8 ஆம் தேதி பெறப்பட்ட புள்ளிவிபரங்களின்படி, இங்கிருந்து 140 வானூர்தி நிறுவனங்கள், 260 இடங்களுக்கு ஒரு கிழமைக்கு 5,100 பறப்புக்களை இயக்கி வருகின்றன.
இவ் வானூர்தி நிலையத்தில் இருந்து, வட அமெரிக்கா, ஐரோப்பா, தென் அமெரிக்கா, கிழக்காசியா, தென்கிழக்காசியா, தெற்காசியா, ஆஸ்திரலேசியா, ஆப்பிரிக்கா ஆகிய பகுதிகளுக்குப் பறப்புக்கள் உள்ளன. இதற்குத் துணையாக அல் மக்தூம் பன்னாட்டு வானூர்தி நிலையம் என்ற பெயரில் புதிய வானூர்தி நிலையம் ஒன்று துபாயில் கட்டப்பட்டு வருகிறது. 140 சதுர கிலோமீட்டர் பரப்பளவு கொண்ட இந் நிலையம் எதிர் காலத்தில் துபாய்க்கு வரக்கூடிய பயணிகளின் தேவைகளை நிறைவேற்றும் வகையில் வடிவமைக்கப்பட்டு உள்ளது.
இவ் வானூர்தி நிலையத்தில் 4.5 பில்லியன் அமெரிக்க டாலர்கள் செலவில் உருவான முனையம் 3 (Terminal 3), 2008 அக்டோபர் 14 ஆம் நாள் திறந்து வைக்கப்பட்டது. முனையம் 2 உம் தரமுயர்த்தப்பட உள்ளது.
குறிப்புகள்
<References/>
பகுப்பு:அமீரக வானூர்தி நிலையங்கள்
சாம்பியன்ஸ் லீக் இருபது20
சாம்பியன்ஸ் லீக் இருபது20 (Champions League Twenty20) என்பது இந்தியா, ஆத்திரேலியா, இங்கிலாந்து, தென்னாபிரிக்கா, இலங்கை, நியூசிலாந்து, மேற்கிந்தியத் தீவுகள் ஆகிய நாடுகளின் உள்ளூர் அணிகளுக்கிடையே நடைபெற்ற இருபது20 துடுப்பாட்டப் போட்டித் தொடர் ஆகும். இத்தொடர் அப்போதைய ஐசிசியின் தலைவராக இருந்த என். ஸ்ரீனிவாசன் என்பவரால் நடத்தப்பட்டது.
உள்ளூர் இருபது20 போட்டித் தொடர்களின் வெற்றி காரணமாக, முக்கியமாக இந்திய முதன்மைக் குழுப் போட்டிகள் வெற்றி காரணமாக 2008இல் இப்போட்டித் தொடர் துவங்கப்பட்டது. முதலாவது போட்டித் தொடர் செப்டம்பர் பிற்பகுதியிலிருந்து 2008 அக்டோபர் முற்பகுதி வரை நடத்தப்படுவதாக இருந்தது. ஆயினும் அது தாமதமானது. பின்னர், போட்டித் தொடர் திசம்பர் 3இலிருந்து திசம்பர் 10, 2008 வரை நடைபெறுவதாக இருந்தது. பின்னர், நவம்பர் 2008இல் நடைபெற்ற மும்பைத் தாக்குதல்கள் காரணமாகப் போட்டித் தொடர் கைவிடப்பட்டது.
முதலாவது போட்டித் தொடர் அக்டோபர் 2009இல் நடைபெற்றது. 7px170 கோடிக்கு (38.4 மில்லியன் அமெரிக்க டாலர்) விளம்பர ஆதரவு வழங்குவதற்கான உரிமையை இந்தியாவின் தொலைத்தொடர்புச் சேவை நிறுவனமான பார்த்தி ஏர்டெல் வாங்கியது. 2011 போட்டித் தொடர் இந்தியாவில் செப்டம்பரிலிருந்து அக்டோபர் வரை நடைபெற்றது. ஆகத்து 2011இல் நோக்கியா நிறுவனம் நான்கு வருடங்கள் விளம்பர ஆதரவு வழங்குவதாக ஒப்புக் கொண்டது.
குறைவான பார்வையாளர்கள், ரசிகர்களின் ஆர்வமின்மை, நிலையற்ற விளம்பர ஆதரவுகள் உள்ளிட்ட காரணங்களால் இத்தொடரை உருவாக்கிய மூன்று துடுப்பாட்ட வாரியங்களும் தொடரைக் கைவிடுவதாக அறிவித்தன.எனவே 2014ஆம் ஆண்டு நடைபெற்ற தொடர் இதன் கடைசித் தொடராக அமைந்தது.
போட்டி முடிவுகள்
மூலம்: Cricinfo
வெளி இணைப்புகள்
பகுப்பு:துடுப்பாட்டப் போட்டித் தொடர்கள்
விக்ரம் நாட்காட்டி
விக்ரம் நாட்காட்டி (விக்ரம் சம்வாட், அல்லது பிக்ரம் சம்பாத்), (தேவநாகரி:विक्रम संवत) இந்திய பேரரசன் விக்கிரமாதித்தன் நிறுவிய நாட்காட்டியாகும். நேபாளத்தின் அலுவல்முறை நாட்காட்டியாகவும் இந்தியாவில் பலரும் பாவிக்கும் நாட்காட்டியாகவும் உள்ளது.நேபாளத்தில் விக்ரம் சம்வாத் தவிர அங்கு பழங்காலத்தில் நிலவிய நேபாள் சம்பாத்தும் கிரெகொரியின் நாட்காட்டியும் அங்கு பயன்படுத்தப்படுகிறது.
சந்திரகுப்த விக்கிரமாதித்தனால் நிறுவப்பட்டதாக எண்ணப்படும் பொதுவான கருத்துக்கு மாறாக, உண்மையில் இந்த நாட்காட்டி உஜ்ஜைனை ஆண்டுவந்த விக்கிரமாதித்தனால் கி.மு 56ஆம் ஆண்டில் அவன் சகா வம்சத்தவர்களை வெற்றி கண்டதைக் கொண்டாடும் வகையில் நிறுவப்பட்டது. . இது சந்திர நாட்காட்டியை பின்பற்றிய இந்து நாட்காட்டியாகும்.விக்ரம் நாட்காட்டி 56.7 ஆண்டுகள் சூரிய நாட்காட்டியான கிரெகொரியின் நாட்காட்டியை விட கூடுதலாகும்.காட்டாக,விக்ரம் சம்வாட் 2056 கிரெகொரியின் நாட்காட்டியில் கி.பி 1999 ஆண்டு துவங்கி 2000ஆம் ஆண்டு முடிவடைந்தது.வட இந்தியாவில் மார்ச்/ஏப்ரல் மாதங்களில் துவங்கும் சைத்ரா மாதத்தின் அமாவாசையன்று ஆண்டு துவங்குகிறது.
வெளியிணைப்புகள்
பகுப்பு:நாட்காட்டிகள்
வையம்பட்டி ஊராட்சி ஒன்றியம்
வையம்பட்டி ஊராட்சி ஒன்றியம், தமிழ்நாட்டின் திருச்சிராப்பள்ளி மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். வையம்பட்டி ஊராட்சி ஒன்றியம் பதினெட்டு ஊராட்சி மன்றங்களைக் கொண்டுள்ளது. மணப்பாறை வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் வையம்பட்டியில் இயங்குகிறது. இவ்வூர் சோழ நாட்டில் காவிரி தென்கரையில் அமைந்துள்ளது. இவ்வூரின் பெயரை அக்காலத்தில் மக்கள் விலம்பட்டி என்று அழைத்து வந்தனர் பின்பு இது வில் அம்பு பட்டி என்ற பெயர் காலப்போக்கில் வையம்பட்டி என்று மாற்றமடைந்து விட்டது வையம்பட்டி அருகே உள்ள கருங்குளம் என்னும் ஊரில் ஜல்லிக்கட்டு வெகு விமரிசையாக நடைபெற்று வருகிறது மிகச் சிறந்த சுற்றுலாத் தலமாகக் கருதப்படுவது பொன்னியாறு அணைக்கட்டு ஊர் சென்னையில் இருந்து தேனி செல்லும் வழியில் இடையில் அமைந்துள்ளது வாரந்தோறும் சனிக்கிழமை ஒரு சந்தை வியாபாரம் நடக்கும் மேலும் வியாழக்கிழமை ஆடுகள் விற்பனை சந்தையும் ஞாயிற்றுக்கிழமை கோழி விற்கும் சந்தையும் நடைபெறும்.
கண்ணாடிக் கலை
வலது|thumb|[[உரோமைப் பேரரசு|ரோமன் காலத்தில் படைத்துறைப் பாணி கண்ணாடி கோப்பை (தற்போது Ljubljana) கல்லறை.]]
வையம்பட்டி ஊராட்சி ஒன்றியம்
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, வையம்பட்டி ஊராட்சி ஒன்றியத்தின் மொத்த மக்கள் தொகை 96,463 ஆகும். அதில் பட்டியல் சமூக மக்களின் தொகை 14,956 ஆக உள்ளது. பட்டியல் பழங்குடி மக்களின் தொகை 10 ஆக உள்ளது.
கண்ணாடிக் கலை
கண்ணாடி கலை (glass art) குறிப்பது முற்றிலும் கண்ணாடியில் செய்யப்பட்ட தனிப்பட்ட கலை படைப்புகள் ஆகும். நினைவுச்சின்னங்கள், சுவர் அறையில் தொங்கவிடப்படும் திரைச்சீலைகள், சாளரங்கள், கலைக்கூடங்கள், தொழிற்சாலைகளில் செய்யப்பட்ட கலை படைப்புகள் உட்பட, கண்ணாடி நகையும் மேசைக்கலனும் எனக் கண்ணாடி அளவுகளைப் பொறுத்து கலைப்படைப்புகள் உருவாகின்றன.
வையம்பட்டி ஊராட்சி ஒன்றியம்
ஊராட்சி மன்றங்கள்
வையம்பட்டி ஊராட்சி ஒன்றியத்தில் உள்ள பதினெட்டு கிராம ஊராட்சி மன்றங்களின் விவரம்;
கண்ணாடிக் கலை
20 ஆம் நூற்றாண்டின் கலைக்கூடக் கண்ணாடி எடுத்துகாட்டுகள்:
வையம்பட்டி ஊராட்சி ஒன்றியம்
மேற்கோள்கள்
பகுப்பு:திருச்சிராப்பள்ளி மாவட்ட ஊராட்சி ஒன்றியங்கள்
கண்ணாடிக் கலை
கண்ணாடிச் சிலைகள்
மிகச் சிறந்த கண்ணாடிச் சிலைகள் இலிவியோ செகுசோ, காரன் இலமான்ட்டே, சுட்டானிசுலாவ் இலிபென்சுகி, யாரோசுலாவா பிறைச்சுதோவா ஆகிய கலைஞர்களின் நினைவுகூரத்தக்க அரும்படைப்புகளாகும். மற்றொரு அரிய படைப்பு இரெனே இரவுபிசெக்கின் "பொருள்" 1960 ஆகும். இது 52.2 செமீ நீள ஊதுமுறை செஞ்சூட்டுக் கலைப்பணியாகும். இவை கார்னிங்கு கன்ணாடி அருங்காட்சியகத்தில் "விளம்பர ஊழி வடிவமைப்பு" கண்காட்சியில் 2005 இல் காட்சிக்கு வைக்கப்பட்டன.
21 ஆம் நூற்றாண்டு கண்ணாடிச் சிலை எடுத்துகாட்டுகள்:
அருங்காட்சியகங்கள்
பொது அருங்காட்சியகங்களில் பழைய வரலாற்று கண்ணாடிக் கலைப்பொருட்கள் காணப்படுகின்றன. புதிய நிகழ்காலக் கன்ணாடிக் கலைப்பொருட்கள் தனித்தப் பொறுப்புள்ள அருங்காட்சியகங்களிலும் நிகழ்கால கலைசார் அருங்காட்சியகங்களிலும் உள்ளன. இவற்றில் வர்ஜீனியா நார்த்போக்கில் அமைந்த கிரைசுலர் அருங்காட்சியகம், தக்கோமா கண்ணாடி அருங்காட்சியகம். நியூயார்க் நகரில் உள்ளபெருநகரக் கலை அருங்காட்சியகம், தொலெதோ கலை அருங்காட்சியகம், கார்னிங்கு கண்ணாடி அருங்காட்சியகம், ஆகியன அடங்கும்.இந்த நியூயார்க் அருங்காட்சியகங்களில் கண்ணாடிக் கலை வரலாறு சார்ந்த 45,000 பொருட்களுக்கும் கூடுதலான திரட்டி வைக்கப்பட்டுள்ளன. போசுட்டனில் உள்ள சுண்ணப் பச்சை ஐசிகிள் கோபுரத்து நுண்கலை அருங்காட்சியகத்தில் தேல் சுகுலி உருவாக்கிய ஒரு 42.5 அடி உய்ரக் கண்ணாடிச் சிலை உள்ளது. 2000 ஆம் ஆண்டு பிப்ரவரி மாதத்தில் அமெரிக்காவில் முதன்முதலாக சிக்காகோ நகர நேவியர் பூங்காவில் திறந்து வைக்கப்பட்ட பன்னிறக் கண்ணாடிச் சாளர அருங்காட்சியகம் வண்ணக் கண்ணாடிச் சாளரங்களுக்கு மட்டுமானதாகும். இதில் உலூயிசு கம்போர்ட்டு திஃபனி, ஜான் இலஃபார்கே அகிய இருவரின் அரிய படைப்புகள் உள்ளன. இது அன்றாடம் பொதுமக்கள் பார்வைக்காகத் திறந்து வைக்கப்படுகிறது. ஐக்கிய அரசின் தேசியக் கண்ணாடி மையம் தைன் அண்டு வேர் மாநிலத்தின் சுந்தர்லாந்து நகரில் அமைந்துள்ளது.
மேற்கோள்கள்
பகுப்பு:கலைகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
வீரா (திரைப்படம்)
வீரா (Veera) 1994 இல் வெளிவந்த தமிழ்த் திரைப்படமாகும். இப்படத்தை சுரேஷ் கிருஷ்ணா இயக்கினார். ரசினிகாந்த், மீனா, ரோஜா ஆகியோர் முக்கிய கதாப்பாத்திரத்தில் நடித்திருந்தனர். இத்திரைப்படம் தெலுங்கில் ராகவேந்திர ராவ் இயக்கிய அல்லரி முகுடு (1992) திரைப்படத்தின் மறுவுருவாக்கமாகும்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மீனா நடித்த திரைப்படங்கள் பகுப்பு:ரோஜா நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:வடிவுக்கரசி நடித்த தமிழ்த் திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள்
வீரமணி (திரைப்படம்)
வீரமணி 1994 இல் வெளிவந்த தமிழ்த் திரைப்படமாகும். பிரேம் நடித்த இப்படத்தை அவரே இயக்கினார். இப்படம் வெற்றி படமக அமைந்தது
ஆண்டிமனி பென்டாபுளோரைடு
ஆண்டிமணி பென்டாபுளோரைடு (Antimony pentafluoride) ஒரு SbF5 என்ற மூலக்கூறு வாய்ப்பாட்டை உடைய ஒரு கனிமச் சேர்மம் ஆகும். இது ஒரு நிறமற்ற, பாகுநிலையுடைய, மதிப்புமிக்க லுாயிசு அமிலமாகும். மேலும் இது, அறியப்பட்டுள்ள அமிலங்களுள் வலிமைமிக்க அமிலமான புளோரோ ஆண்டிமணிக் அமிலம் எனும் மீவீரிய அமிலத்தின் பகுதிப்பொருளாகவும் உள்ளது. இது தனது லுாயிசு அமிலத்தன்மைக்காகவும் எல்லா சேர்மங்களுடன் வினைபுரியும் தன்மைக்காகவும் நன்கறியப்பட்டதாக உள்ளது.
தயாரிப்பு
ஆண்டிமனி பென்டாபுளோரைடானது ஆண்டிமணி ஐங்குளோரைடுடன் நீரற்ற ஐதரசன் புளோரைடை வினைப்படுத்துவதன் மூலம் கிடைக்கிறது. இச்சேர்மமானது ஆண்டிமணி டிரைபுளோரைடுடன் புளோரினை வினைப்படுத்தியும் தயாரிக்கப்படலாம்.
அமைப்பு மற்றும் வேதிவினைகள்
வாயு நிலையில், SbF5, D3h புள்ளி சமச்சீர்மைத் தொகுப்பைச் சார்ந்த ஒரு முக்கோண இரட்டைப் பட்டைக்கூம்பு வடிவத்தை ஏற்கிறது. இச்சேர்மம் திரவ மற்றும் திண்ம நிலைகளில் மிகவும் சிக்கலான அமைப்புகளைப் பெறுகிறது. திரவ நிலையில் Sb அணுக்கள் ஒவ்வொன்றும் எண்முகி அமைப்பைக் கொண்ட பலபடிகளைக் கொண்டவையாகவும், இந்த அமைப்பானது [SbF4(μ-F)2]n ((μ-F) என்ற வாய்ப்பாட்டாலும் குறிக்கப்படுகிறது. ((μ-F) என்பது, இரண்டு Sb மையங்களுக்கு பாலமாக புளோரைடு மையங்கள் விளங்குவதைக் குறிக்கிறது). படிக நிலையில் உள்ள சேர்மமானது டெட்ராமெராக (நான்குபடி மூலக்கூறாக), [SbF4(μ-F)]4 என்ற மூலக்கூறு வாய்ப்பாட்டை உடையதாக உள்ளது. Sb-F பிணைப்புகள் Sb4F4 வளையத்தில் 2.02 Å பிணைப்பு நீளத்தை உடையதாகவும்; நான்கு Sb மையங்களிலிருந்து புறப்படும் மற்ற நான்கு புளோரைடு ஈனிகள் 1.82 Å. நீளத்துடன் குறைவான பிணைப்பு நீளம் கொண்டவையாகவும் உள்ளன. இச்சேர்மத்தை ஒத்த மற்ற சேர்மங்களான PF5 மற்றும் AsF5 ஆகியவை மைய அணுக்களின் சிறிய அளவின் காரணமாக தத்தமது ஈதல் அணைவு எண்ணை குறைவான ஒன்றாக வரையறுத்துக் கொள்ளும் காரணத்தால், திண்ம மற்றும் திரவ நிலைகளில் ஒற்றை மூலக்கூறாக (ஒருமமாக) காணப்படுகிறது.  BiF5 மூலக்கூறானது ஒரு பலபடியாக உள்ளது.
இதே வழிமுறையின்படி SbF5 ஆனது, HF -இன் பிரான்சுடெட் அமிலத்தன்மையை  அதிகரிக்கிறது. இது F2 ஆக்சிசனேற்றும் சக்தியை அதிகப்படுத்துகிறது. இந்த விளைவானது, ஆக்சிசனின் ஆக்சிசனேற்ற வினையினால் விளக்கப்படுகிறது. முதன்முதலில் கண்டறியப்பட்ட புளோரினின் சேர்மங்களிலிருந்து புளோரின் வாயுவை உற்பத்தி செய்த வேதிவினையிலேயே ஆண்டிமணி ஐம்புளோரைடானது பயன்படுத்தப்பட்டுள்ளது: இந்த வினைக்கான இயக்கு சக்தியாக, F− அயனியின் மீதான SbF5 -இன் அதிக நாட்டம் அமைகிறது. இந்தப் பண்பே SbF5 இன் பயன்பாட்டை மீவலிமை மிக்க அமிலங்கள் தயாரிப்பதற்கு பரிந்துரைக்கக் காரணமாக அமைகின்றன.
எக்சாபுளோரோஆண்டிமணேட்டு
SbF5ஆனது F− அயனிகளைத் தரும் மூலங்களிடம் ஒரு வலிமையான லுாயிசு அமிலமாக செயல்பட்டு, மிகவலிமையான எதிர் மின் அயனியான எக்சாபுளோரோஆண்டிமணேட்டு என்றழைக்கப்படுகின்ற [SbF6]− அயனியைத் தருகிறது. எக்சாபுளோரோபாசுபேட்டுடன் PF6− ஒப்பிடும் போது [SbF6]− ஒரு வலிமை குறைவான ஈந்திணைவு எதிரயனியாக உள்ளது. .
இந்த அயனியானது மிகவும் வலிமை குறைந்த காரமாக இருப்பினும், [SbF6]− கூடுதல் SbF5 உடன் வினைபுரிந்து மையச்சீர்மைகொண்ட சேர்க்கை விளைபொருளைத் தருகிறது:
பாதுகாப்பு
SbF5 பல சேர்மங்களுடன் தீவிரமான வினையில் ஈடுபட்டு ஐதரசன் புளோரைடு என்ற ஆபத்தை விளைவிக்கும் பொருளை வெளிவிடுகிறது. இச்சேர்மம் தோல் மற்றும் கண்களை அரிக்கும் தன்மையுடையது.
வெளி இணைப்புகள்
பகுப்பு:ஆண்டிமனி சேர்மங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மஸ்ஹாருல் ஹக்
பகுப்பு:வங்காளதேசத் துடுப்பாட்டக்காரர்கள் பகுப்பு:1980 பிறப்புகள் பகுப்பு:2013 இறப்புகள்
நவராத்திரி (திரைப்படம்)
அற்புதம், பயம், இரக்கம், கோபம், சாந்தம், வெறுப்பு, சிங்காரம், வீரம் மற்றும் ஆனந்தம் ஆகிய நவரச வேடங்களில் சிவாஜி நடித்துள்ளார். ஒவ்வொரு கதாபாத்திரமும் ஒவ்வொரு குணாதிசயங்கள் கொண்டதாக இப்படத்தை ஏ.பி.நாகராசன் இயக்கியுள்ளார்.
வெளியிணைப்புகள்
பகுப்பு:1964 தமிழ்த் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:சாவித்திரி நடித்த திரைப்படங்கள்
கிழக்கின் மேற்கு காசி மலை மாவட்டம்
கிழக்கின் மேற்கு காசி மலை மாவட்டம் (Eastern West Khasi Hills) மேகாலயா மாநிலத்தின் 12-வது மாவட்டமாக இதனை 10 நவம்பர் 2021 அன்று நிறுவப்பட்டது. இதன் நிர்வாகாத் தலைமையிடம் மைரங் நகரம் ஆகும். மேற்கு காசி மலை மாவட்டத்தின் மைரங் மற்றும் மௌதாத்திரைசன் ஆகிய இரண்டு ஊராட்சி ஒன்றியங்களைக் கொண்டு இப்புதிய மாவட்டம் நிறுவப்பட்டது.
இது மாநிலத் தலைநக்ரான சில்லாங் நகரத்திற்கு மேற்கே 25 கிலோ மீட்டர் தொலைவில் உள்ளது. 1356.77 சதுர கிலோ மீட்டர் பரப்பளவு கொண்ட இதன் மக்கள் தொகை 1,31,451 ஆகும்.
புவியியல்
மத்திய மேகாலயா மாநிலத்தின் காசி மலைகளில் கிழக்கின் மேற்கு காசி மலை மாவட்டம் அமைந்துள்ளது. இதன் வடக்கில் ரி-போய் மாவட்டம், தென்கிழக்கில் கிழக்கு காசி மலை மாவட்டம், தெற்கில் தென்மேற்கு காசி மலை மாவட்டம், மேற்கில் மேற்கு காசி மலை மாவட்டம் அமைந்துள்ளது. மௌதாத்திரைசன் மலைத்தொடர் இம்மாவட்டத்தின் கிழக்கு மேற்காக அமைந்துள்ளது. மைரங் மற்றும் நாங்ஸ்டோயின் நகரங்களுக்கு இடையே அமைந்த இம்மலையின் மிக உயர்ந்த மௌதாத்திரைசன் கொடுமுடி 1924.5 m உயரத்தில் அமைந்துள்ளது.
இம்மாவட்டத்தின் வடக்கே பிரம்மபுத்திரா ஆறும், தெற்கே மேக்னா ஆறும் பாய்கிறது. இம்மாவட்டத்திற்குள் கின்சி ஆறு கிரி ஆறுகள் பாய்கிறது.
மாவட்ட நிர்வாகம்
இம்மாவட்டம் மைரங் ஊராட்சி ஒன்றியம் மற்றும் மௌதாத்திரைசன் ஊராட்சி ஒன்றியங்களாகப் பிரிக்கப்பட்டுள்ளது.
மேற்கோள்கள்
பகுப்பு:மேகாலயா மாவட்டங்கள்
காவேரிப்பட்டினம் - வறண்ட நிலத்தாவரங்கள்
தமிழ்நாட்டின் கிருஷ்ணகிரி மாவட்த்திலிருந்து சுமார் 12 கி.மீ.தொலைவில் காவேரிப்பட்டிணம் ஒன்றியம் அமைந்துள்ளது. அதனைச் சுற்றியுள்ள கிராமங்களான தட்டக்கல், காட்டுக்கொல்லை, மொடக்கு, சென்றாயன்பட்டி, நாகரசம்பட்டி ஆகிய கிராமங்களில் பல்வேறு வகையான வறண்ட நிலத்தாவரங்கள் காணப்படுகின்றன. இவ்வகையான தாவரங்கள் மணற்பாங்கான இடங்களில் வளரக்கூடியவை ஆகும். இவை பாலைவனத் தாவரங்கள் எனவும் அழைக்கப்படுகிறது.
அதிக வெப்பநிலை, ஒளிச்செறிவு, காற்று வீச்சு மற்றும் மிகவும் குறைவான நீர் ஆகியவைகளை இத்தாரவங்கள் எதிர்கொள்கின்றன. இக்கிராமங்களில் எருக்கு, வெள்ளை எருக்கு, சப்பாத்திக் கள்ளி, பிரண்டை, திருக்கள்ளி, காட்டு ஈச்சம், உனிமுல் செடி, சிறு ஈச்சம், இலந்தை, குண்டு ஒட்டகங்காய் செடி, ஊகம் புல், சிறு மூங்கில், கொறுக்காந்தட்டை, கண்டங்கத்திரி, நெறுஞ்சி முள், எடதாரி தழை, தொட்டால் சினுங்கி செடி மற்றும் கற்றாழை ஆகியவை அதிகமாக வளர்ந்துள்ளன.
பகுப்பு:கிருஷ்ணகிரி மாவட்டம்
குழந்தை குடல் வலி
குழந்தை குடல் வலி(Baby colic) என்பது குழந்தை அழுகை எனவும் அழைக்கப்படுகிறது. குழந்தையின் அழுகை ஒரு நாளைக்கு மூன்று மணி நேரத்திற்கும் மேலாகவோ அல்லது வாரத்தில் மூன்று நாட்களுக்கும் மேலாகவோ நீடிக்கும். மேலும் ஒரு ஆரோக்கியமான குழந்தை மூன்று வாரங்களுக்குக் கூட அழுவதற்கான காரணங்கள் அமையலாம். பெரும்பாலும் குழந்தையின் அழுகை மாலை நேரங்களில் நிகழ்கிறது. இந்த வகையான அழுகை குழந்தைகளுக்கு நீண்டகாலச் சிக்கல்களை எதுவும் ஏற்படுத்துவதில்லை. குழந்தையின் அழுகையால் பெற்றோருக்கு ஏமாற்றத்தையும்,பின் மகப்பேற்று இறுக்கம் என்பதையும், மருத்துவரிடம் அதிகப்படியாகச் செல்வதற்கும் மற்றும் குழந்தைகள் முறைகேடு ஏற்படுவதற்கும் காரணமாகிறது.
குழந்தையின் அழுகைக்கானக்  காரணங்களை நம்மால் அறியமுடிவதில்லை. ஆனால் குழந்தைக்கு இரைப்பை கோளாறுகளாகவோ அல்லது குடல் தசைப்பிடிப்பு நோய் போன்ற காரணங்களாக இருக்கலாம் எனக் கூறப்படுகிறது. மேலும் நோயறிதலுக்கு வேறுவகையான காரணங்களும் அமையக்கூடும். அழுகையின் பிற காரணங்களாகக் காய்ச்சல், குழந்தைக்குக் களைப்பு அல்லது அடிவயிற்றில் வீக்கம் போன்றவையும் அடங்கும். அதிகப்படியான அழுகை என்பது 5% சதவீதத்திற்கும் குறைவான குழந்தைகளுக்கு உடல் உறுப்புகள் சார்ந்த நோய்களாக இருக்கும்.
குழந்தையின் அழுகைக்கான சிகிச்சை மிகவும் பழமையான முறையைச் சார்ந்ததாகும். இம்முறையில் மருந்துகள் அல்லது மாற்றுச் சிகிச்சைகளால் எந்தப் பயனும் இல்லை. குழந்தையின் பெற்றோர்களுக்குக் கூடுதல் ஆதரவு பயனுள்ளதாக அமையும். இக் குழந்தைகளுக்கு சிறுவாழூண் என்னும் நுண்ணுயிர் கலந்த உணவுகளையும், தாய்ப்பால் கொடுப்பவர்கள் குறைந்த ஒவ்வாவையூக்கி கொண்ட உணவுகளை உண்டு தாய்ப்பால் கொடுக்கலாம்.மேலும் குழந்தைகளுக்காக தயாரிக்கப்படும் பால் பொடிகளைப் பாட்டிலில் அடைத்து குழந்தைகளுக்கு உணவாகக் கொடுக்கலாம். . குழந்தை அழுகையானது 10 முதல் 40 சதவீதக் குழந்தைகளைப் பாதிக்கிறது. இந்த அழுகையானது பொதுவாக ஆறு வாரங்களுக்கு நீடிக்கும். சில குழந்தைகளுக்கு ஆறு மாதங்கள் கூட அழுகை இருக்கும். ஒருசில நேரங்களில் குழந்தைகளுக்கு ஒரு வயது வரை நீடிக்கும். குழந்தைகள் அழுகை ஆண் மற்றும் பெண் குழந்தைகளிடம் ஒரே விகிதத்திலேதான் உள்ளது. இப் பிரச்சினைக்கு விரிவான முதல் மருத்துவ விளக்கம் 1954 ஆம் ஆண்டில் ஆரம்பிக்கப்பட்டது.
செய்கைகள் மற்றும் அறிகுறிகள்
குழந்தையின் அழுகை ஒரு நாளைக்கு மூன்று மணி நேரத்திற்கும் மேலாகவோ அல்லது வாரத்தில் மூன்று நாட்களுக்கும் மேலாகவோ நீடிக்கும். மேலும் ஒரு ஆரோக்கியமான குழந்தை மூன்று வாரங்களுக்கு கூட அழுவதற்கான காரணங்கள் அமையாலாம் என வரையறுக்கப் பட்டுள்ளது. அழுகை ஆறு வாரங்கள் வரை எல்லா குழந்தைகளுக்கும் பொதுவானது. பிறகு ஆறு மாத காலத்தில் குழந்தை குணமடைந்து விடுகிறது. இதற்கு நேர்மாறாக, குழந்தைகள் ஒரு நாளைக்கு சராசரியாக இரண்டு மணிநேரத்திற்கு மேல் அழுவார்கள். மேலும் இந்த அழுகை ஆறு வாரங்களுக்கு மேல் நீடிக்கும். குழந்தையின் அழுகை பொதுவாக மாலை நேரங்களில் ஆரம்பிக்கும். இதற்கு வெளிப்படையான அல்லது குறிப்பிட்ட காரணங்கள் ஏதும் கூறயியலாது. அழுகைக்கு தொடர்புடைய அறிகுறிகளாக வயிறு வரை இழுக்கப்பட்ட கால்கள், சிவந்த முகம், கைகளை முறுக்கியும் மற்றும் புருவங்களைச் சுருக்குவது போன்றவைகள் ஆகும். அழுகை பெரும்பாலும் உரத்த குரலில் சத்தம் அதிகமாக இருக்கும்.
குடும்பத்தில் விளைவுகள்
குழந்தையின் அழுகையால் குடும்பத்தின் அமைதியைப் பாதிக்கிறது. இதனால் பெற்றோர்கள் கவலையும் மனச்சோர்வும் மற்றும் மன அழுத்தத்திற்கும் ஆளாகக் காரணமாகிறது. தொடர்ச்சியான குழந்தை அழுகையால் பெற்றோர்களுக்கிடையே திருமண முரண்பாடும், மகப்பேற்றுக்கு பிறகான மனச்சோர்வும், தாய்ப்பால் கொடுப்பதை முன்கூட்டியே நிறுத்துதல், மருத்துவர்களை அடிக்கடி சந்தித்தல், அதிகப்படியான ஆய்வக சோதனைகள் மற்றும் அமில வகையான மருந்துகளைப் பரிந்துரைத்தல் போன்றவைகள் ஏற்படக் காரணமாகிறது. அழுகையால் குழந்தைகளுக்கு தவறு நடக்கவும், கழுத்து அசைவு நோய்க்குறி உண்டாகவும் காரணங்களாக இருக்கலாம். குழந்தையின் அழுகையால் குடும்பத்தின் அமைதியைப் பாதிக்கிறது. இதனால் பெற்றோர்கள் கவலையும் மனச்சோர்வும் மற்றும் மன அழுத்தத்திற்கும் ஆளாகக் காரணமாகிறது.
தொடர்ச்சியான குழந்தை அழுகையால் பெற்றோர்களுக்கிடையே திருமண முரண்பாடும், மகப்பேற்றுக்கு பிறகான மனச்சோர்வும், தாய்ப்பால் கொடுப்பதை முன்கூட்டியே நிறுத்துதல், மருத்துவர்களை அடிக்கடி சந்தித்தல், அதிகப்படியான ஆய்வக சோதனைகள் மற்றும் அமில வகையான மருந்துகளைப் பரிந்துரைத்தல் போன்றவைகள் நடைபெறக் காரணமாகிறது. அழுகையால் குழந்தைகளுக்குத் தவறு நடக்கவும், கழுத்து அசைவு நோய்க்குறி உண்டாகவும் காரணங்களாக இருக்கலாம்.
மேற்கோள்கள்
பகுப்பு:குழந்தை மருத்துவம்
மேலக்காட்டுர் ஊராட்சி
மேலக்காட்டூர் ஊராட்சி (Melakkattur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருப்பனந்தாள் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1865 ஆகும். இவர்களில் பெண்கள் 928 பேரும் ஆண்கள் 937 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மணிமேகலை (காப்பியம்)
மணிமேகலை ஐம்பெரும் தமிழ்க் காப்பியங்களுள் ஒன்று. இக்காப்பியத்தை இயற்றியவர் சீத்தலைச் சாத்தனார்.மணிமேகலை காப்பியத்தில் அடி இணையும், அதன் வழிபாடும், வேறு கடவுள்களின் வழிபாடும் இருக்கும் நிலையில், அஃது ஒரு மகாயான காப்பியமாகவே இருக்கமுடியும். மேலும், மகாயான பௌத்தமானது இல்லறத்தையும், துறவறத்தையும் வலியுறுத்தும் நிலையிலும், சிலப்பதிகாரமானது இல்லறத்தையும், மணிமேகலை காப்பியம் துறவறத்தையும் வலியுறுத்துவதாலும், இவை இரட்டைக் காப்பியங்கள் ஆகும்.
கதை
சிலப்பதிகாரத்திற்கு அடுத்ததாக இலக்கிய அழகில் பெருமைவாய்ந்த மணிமேகலை, ஐம்பெரும் தமிழ் காப்பியங்களுள் ஒன்றாகும். இக்காப்பியத்தின் தலைவி, மணிமேகலை, சிலப்பதிகாரத்தின் கோவலன் மற்றும் மாதவி என்பவர்களின் மகளாவாள். கோவலனின் துயர மரணத்திற்குப் பிறகு மாதவி தன் மகளை ஒரு புத்தத் துறவியாக வளர்த்தாள். ஒரு சமயத்தில் மணிமேகலையும் அவளுடைய தோழியும் வனத்திற்குப் பூப்பறிக்கச் சென்றிருந்தபோது, உதயகுமரன் என்ற சோழ மன்னன் மணிமேகலையின் மீது காதல் மயக்கம் கொண்டான். கடலின் கடவுளான மணிமேகலா, மணிமேகலையின் உலக இன்பங்கள் துறந்த வாழ்க்கையைப் பாதுகாக்க, அவளை தான் அறியாமலே மணிபல்லவம் என்ற தீவில் கொண்டு விட்டாள். அத்தீவில் மணிமேகலை ஒரு புத்த பீடிகை மூலம் தனது முன்பிறப்பைப் பற்றி அறிந்தாள். அதன் பிறகு, கடலின் கடவுள் மணிமேகலா, மணிமேகலையிடம் அவள் ஏன் மணிபல்லவத்திற்கு அழைத்து வரப்பட்டாள் என்பதைக் கூறி, மூன்று அதிசய மந்திரங்களையும் கற்றுக்கொடுத்தாள். அத்தீவில் மணிமேகலை 'அமுத சுரபி' என்ற உணவுக் கிண்ணத்தைக் கண்டெடுத்து, அதிலிருந்து அளவற்ற உணவைப் புகாரிலுள்ள ஏழைஎளியோருக்கு வழங்கினாள். இதையெல்லாம் கண்ட உதயகுமரன், மணிமேகலை தன்னை மணக்க வேண்டும் என்று அவளை வற்புறுத்தினான். ஆனால் மணிமேகலை தான் கற்ற வித்தையைப் பயன்படுத்திக் காயசண்டிகையாக உருமாற்றிக் கொண்டாள். உண்மையான காயசண்டிகையின் கணவன் காஞ்சனன் சந்தர்ப்ப சூழ்நிலைகளால் உதயகுமரனைக் கொலை செய்துவிட்டான். இதற்காகக் காயசண்டிகையின் உருவத்தில் இருக்கும் மணிமேகலை கைது செய்யப்படுகிறாள். ஆனால் தனது தாயாரின் உதவியோடு விடுவிக்கப்படுகிறாள். பிறகு அவள் வஞ்சி நகரத்திற்குச் சென்று தந்து ஞான ஆசிரியரான கண்ணகியிடம் உரையாடி அறிவுரை பெற்றாள். அத்துடன் அனைத்து மதங்களின் நிறைகுறைகளை வல்லுநர்களிடமிருந்து அறிந்தாள். அதன்பிறகு காஞ்சி நகரத்திற்குச் சென்று தனது ஆசானான அறவண அடிகளிடம் படிப்பினைப் பெற்று ஒரு முழுமையான புத்தத் துறவியாகித் தவத்தில் ஆழ்ந்தாள்.
கதாபாத்திரங்கள்
மணிமேகலை - கோவலன் மாதவி தம்பதியின் மகள். இரத்தத்திலேயே ஊறிய துணிச்சல், பண்புகள் அதிகம் பெற்றவள். துறவியாகவேண்டும் என்று கூறிய புத்த மதப் பிக்குணி, ஒரு புறமும், தன்னை மோகத்தினால் பின்தொடர்ந்த சோழ மன்னன் மறுபுறமும் இருந்தும், மணிமேகலை அனைத்துத் தடைக்கற்களையும் துணிச்சலுடன் உடைத்தெறிந்தாள். பிறகு தன் விருப்பப்படியே புத்தத் துறவியாகி மக்களின் பசியைப் போக்குவதையே தன் கடமையாகக் கொண்டு வாழ்ந்த மணிமேகலை, அவள் மறைவிற்குப் பின் தெய்வமாகப் போற்றப்பட்டாள். கோவலன் இரத்தத்தில் பசுமரத்தாணி போல் பதிந்திருந்த வீரம் மணிமேகலையிடம் இருந்ததால்தான் இது சாத்தியமானது. மாதவியைப் போல் மணிமேகலையிடம் அளவற்ற பண்புகள் இருந்தமையால்தான், தன் தாயார், ஆசான் மற்றும் ஞானபிதாவின் பேச்சை மதித்து நடக்கிறாள். இக்காப்பியமே மணிமேகலை பெரியவர்களின் பேச்சைக் கேட்டு நடப்பதை மூலமாகக் கொண்டு அமைந்துள்ளது.
உதயகுமரன் - சோழ மன்னன், மணிமேகலையின் மீது முட்டாள் தனமான மோகம் கொண்டவன். நினைத்ததை அடையவேண்டும் என்ற குணம் படைத்தவன். ஆசை இருக்கலாம் ஆனால் வெறித்தனமான ஆசை இருந்தால் அழிவு நிச்சயம் என்பதை உதயகுமரன் கதாபாத்திரம் காட்டியுள்ளது. மணிமேகலையின் மேல் காதல்கொண்ட உதயகுமரன் அவள் துறவியாக வேண்டும் என்ற ஆசையை அறிந்தும் கூட அவளைப் பின்தொடர்ந்தான். ஆனால் சந்தர்ப்ப சூழ்நிலைகளால், காஞ்சனன் என்பவன் உதயகுமாரனைக் கொலை செய்துவிட்டான்.
சுதமதி - மணிமேகலையின் நம்பகமான தோழி. மணிமேகலையை மணிபல்லவத்தில் விட்டு, அவளை ஆன்மீகப் பாதையில் செலுத்தியதை மேகலையின் தாயாரிடம் கூடக் கூறாமல், சுதமதியின் கனவிலேயே முதலில் தோன்றி நடந்ததைக் கூறினாள், கடலின் கடவுள் மணிமேகலா. இது சுதமதியின் மேல் மணிமேகலா வைத்திருக்கும் நம்பிக்கையைக் காட்டுகிறது. இக்காப்பியத்திலேயே மணிமேகலையின் ஒரே தோழி சுதமதிதான். அக்காலகட்டங்களில் நண்பர்களுக்கெல்லாம் ஓர் இலக்கணமாக அமைந்தவள் சுதமதி. அவளிடமிருந்து நாம் கற்றுக்கொள்ளவேண்டியவை பல உண்டு.
இயற்றப்பட்ட காலம்
மணிமேகலை காப்பியத்தின் காலம் தொடர்பாக முரண்பட்ட கருத்துகள் இருந்து வருகின்றன. இது நியாயப் பிரவேசம் என்ற நூலை அடிப்படையாகக் கொண்டு கணிக்கப் படுகிறது.
மணிமேகலை நியாயப் பிரவேசத்தை ப் பின்பற்றித் தோன்றியது என்று கருதப்படுகிறது. இதனைப் பின்பற்றி மணிமேகலையின் காலம் பொ.ஊ. 450–550 என்று சோ.ந. கந்தசாமி கருதுகின்றார்.
பாவ்லா ரிச்மேன் மணிமேகலையின் காலம் பொ.ஊ. ஆறாம் நூற்றாண்டு என்று குறிப்பிடுகிறார். இவ் ஆய்வுகளில் இருந்து மாறுபட்ட எஸ். கிருஷ்ணசாமி ஐயங்கார் மணிமேகலை திண்ணாகருக்கும் நியாயப் பிரவேசத்தி ற்கும் முற்பட்டது என்று விளக்குகின்றார். அதன்வழி மணிமேகலை பொ.ஊ. ஐந்தாம் நூற்றாண்டிற்கு முற்பட்டது என்று குறிப்பிடுகிறார்.
மணிமேகலையில் சமயநெறி
பொ.ஊ.மு. ஆறாம் நூற்றாண்டில் பௌத்த, சமணச் சமயங்கள் தோன்றின. அதற்குப் பின்னர்க் பொ.ஊ. மூன்றாம் நூற்றாண்டில் தமிழகத்தில் நிலவிய சமயங்களைப் பற்றிய செய்தி சமயநெறி விளக்கத்துடன் தெளிவாகத் தெரியவருகின்றன. 'சமயம்' என்னும் சொல் சங்கப் பாடல்களில் இல்லை. தெய்வம் என்னும் சொல் உள்ளது. சமயம் என்னும் சொல் சிலப்பதிகாரத்திலும் இல்லை. பண்டைய நூல்களான மணிமேகலை, பழமொழி நானூறு ஆகிய நூல்களில் மட்டும் இடம்பெறுகிறது.புத்த மதம் பொ.ஊ.மு. 527-லும், சமண மதம் பொ.ஊ.மு. 527-லும் தோன்றின. இவை இரண்டும் ஏறத்தாழ சமகாலம் என்றாலும் புத்தர் துறவு 17 ஆண்டுகள் முந்தியது எனத் தெரிகிறது.
சிலப்பதிகார காலத்தை வானியல் நெறியில் கணித்த நெறி துல்லியமாயினும், அவர் கொண்ட பாடத்தில் பிழை நேர வாய்ப்பு உண்டு. மேலும் அக்காலப் பல்லவர்கள் பற்றிய கருத்து இரட்டைக் காப்பியங்களில் இல்லை. எனவே ஒப்புமை வரலாற்றோடு பொருத்திக் கணிக்கப்பட்ட கயவாகு மன்னனின் பொ.ஊ. 117 கண்ணகிக்குக் கல் நட்ட காலம் என்றும், அடுத்த வாழ்நாள் காலம் மணிமேகலை காலம் என்றும், இளங்கோவின் சிலப்பதிகாரமும், சாத்தனாரின் மணிமேகலையும் பொ.ஊ. 150-250 கால இடைவெளியில் தோன்றியவை என்றும் தெளிவாக உணரமுடிகிறது.
மணிமேகலை சேரநாட்டு வஞ்சிமாநகரில் ஒன்பது சமயக் கணக்கர்களைக் கண்டு அவர்தம் திறம் (கோட்பாடு) பற்றிக் கேட்டறிந்தாள். அவள் பின்பற்றியது பௌத்த சமயம். ஆக பொ.ஊ. மூன்றாம் நூற்றாண்டில் நிலவிய சமயங்கள் பத்து எனத் தெரியவருகிறது. அவற்றைப் பின்பற்றிய சமயத் தலைமக்களை (சமயக் கணக்கர்களை) மணிமேகலை நூலிலுள்ள சொற்களைக் கொண்டு இங்கு காண்கிறோம்.
வெளி இணைப்புகள்
பகுப்பு:பௌத்த தமிழ் இலக்கியங்கள் பகுப்பு:ஐம்பெருங் காப்பியங்கள் பகுப்பு:தமிழர் இடையே பௌத்தம்
டேவிட் பார்
டேவிட் பார் (David Barr , பிறப்பு: திசம்பர் 4 1973), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஏ-தர துடுப்பாட்டப் போட்டிகளில் கலந்து கொண்டுள்ளார். 2001-2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
வெளி இணைப்பு
டேவிட் பார் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 2 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1973 பிறப்புகள் பகுப்பு:1970 பிறப்புகள் பகுப்பு:வாழும் நபர்கள் பகுப்பு:பகிங்ஹாம்சையர் துடுப்பாட்டக்காரர்கள்
4-மெத்தாக்சிபென்சைல்தயோல்
4-மெத்தாக்சிபென்சைல்தயோல் (4-Methoxybenzylthiol) என்பது CH3OC6H4CH2SH என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகந்தகச் சேர்மமாகும். நிறமற்றதாகவும் நறுமணம் உள்ளதாகவும் காணப்படும் இச்சேர்மம் ஒரு வினையாக்கி என பாதுகாக்கப்பட்டத் தயோலாக பயன்படுத்தப்படுகிறது.
மேற்கோள்கள்
பகுப்பு:தயோல்கள் பகுப்பு:பென்சைல் சேர்மங்கள்
அக்ரிப்பா, ஐயுறவுவாதி
அக்ரிப்பா (Agrippa, Ἀγρίππας) என்பவர் ஓர் ஐயுறவுவாத மெய்யியலாளர் ஆவார். இவர் கிபி முதல் நூற்றாண்டு இறுதியில் வாழ்ந்திருக்கலாம். இவர் "ஐந்து ஐய அடிப்படைகள்" அல்லது பூடகங்கள் (tropes) என்ற கருத்தின் ஆசிரியர் ஆவார். இவை உறுதிவாய்ந்த அறிவின் இயலாமையை நிறுவ உருவாக்கப்பட்டன.
ஐந்து பூடகங்கள்
செக்டசு எம்பிரிக்கசு, தனது பிர்ரோனிய உருவரைகள் என்ற நூலில் இந்த ஐந்து பூடகங்களைக் குறிப்பிடுகிறார். செக்டசு கூற்றின்படி, இவை ’’மிக அண்மைய ஐயுறவுவாதிகளின்’’ பங்களிப்பாகும். டயோஜினசு லேர்ட்டியசு என்பவரின் பரிந்துரைப்படி இவை அக்ரிப்பாவின் பங்களிப்பாகக் கருதப்படுகிறது. அவை கீழே தரப்படுகின்றன.
"[165] விவாதம் தரும் முறைமைப்படி, இயல்பு வாழ்க்கையிலும் மெய்யியலார் மொழிவிலும் முன்மொழியப்படும் பொருண்மை பற்றிய தீர்மானிக்கவியலாத எதிருரை/மறுப்பு முன்னுக்கு வருவதைக் காண்கிறோம். இதனால் ஒன்றைத் தேர்ந்தெடுக்கவோ எதையாவது தள்ளிவிடவோ முடிவதில்லை. எனவே நாம் தீர்ப்பை நிறுத்திவைத்தல் தான் செய்ய நேர்கிறது.. [166] ஈறிலிவரை தொடரும் முறைமைப்படி, முன்மொழியப்படும் பொருண்மையை நிறுவ முன்வைக்கும் நம்பக வாயிலுக்கே மேலுமொரு அதைப்போன்ற மெய்ப்பிக்கும் வாயில் தேவையென நாம் முடிவில்லாமல் தொடர்ந்து சொல்லலாம்.  எனவே எதையும் நிறுவ எங்கிருந்து தொடங்குவது. எனவே தீர்ப்பை நிறுத்திவைத்தல் இதிலும்  தொடர்கிறது. [167] சார்புடைமை தரும் முறைமைப்படி, மேலே கூறியபடி,நிலவும் பொருள் அறிபவர் கருத்துப்படியும் அத்துடன் அறியப்படும் பொருளின்படியும் சார்ந்தே குறிப்பிடும் தன்மை உடையதாகிறது. ஆனால் உண்மையில் அது, அதன் தன்மையில் எப்படி இருக்கிறது என இதிலும்  தீர்ப்பை நிறுத்திவைக்க வேண்டி நேர்கிறது. [168] கருதுகோள் சார்ந்த முறைமைப்படி, ஈறிலிவரைத் தள்ளிச் செல்லும் வறட்டுவாதிகள் நிறுவப்படாத்தில் இருந்து தொடங்கினாலும் சலுகையாக மெய்ப்பு ஏதும் இன்றியே எளிதாக கற்பிதம் செய்தவொன்றை உண்மையாக கூறுவர். [169] எதிர்மாறு முறைமை, ஆய்வுக்குட்படும் பொருள் பற்றி உறுதியாக இருக்கவேண்டும்போது, ஆய்வில் உள்ள பொருளால் அது உறுதிபடுத்தப்படவேண்டும் என்ற நிலையில் நேர்கிறது எனலாம். இங்கு மற்றதை நிறுவ இரண்டில் எதையுமே தேர்ந்தெடுக்கமுடிவதில்லை. மாறாக இரண்டின் தீர்ப்பையும் நிறுத்தி வைக்கிறோம்."